Era-barraca-WEB	Quan en epòca de cuelheta contemplaue er oncle Capèth es quadres de desparièrs coitius que se dividien es sues tèrres, non podie tier un sentiment d’orgulh, e guardant es nauti semiats, es caulets damb eth sòn capurèt retortilhat, es melons pistant eth verd lomb a flor de tèrra e es peberòts e es tomates miei amagadi peth huelham, laudaue era bontat des sòns camps e es esfòrci de toti es sòns ancessors quan les trabalhauen milhor que toti es auti dera òrta.